Document ID: 31984D0260

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Φεβρουαρίου 1984 που τροποποιεί την απόφαση 78/463/ΕΟΚ περί θεσπίσεως μιας κοινοτικής τυπολογίας των γεωργικών εκμεταλλεύσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση του Συμβουλίου της 4ης Δεκεμβρίου 1962 περί συντονισμού της πολιτικής των γεωργικών διαρθρώσεων (1), και ιδίως το άρθρο 4,
τον κανονισμό (ΕΟΚ) αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας ενός δικτύου γεωργικής λογιστικής πληροφορήσεως σχετικά με τα εισοδήματα και την οικονομία των γεωργικών εκμεταλλεύσεων μέσα στην Ευρωπαϊκή Οικονομική Κοινότητα (2), όπως τροποποιήθηκε τελευταία από τον κανονισμό (ΕΟΚ) αριθ. 2143/81 (3), και ιδίως το άρθρο 4,
τον κανονισμό (ΕΟΚ) αριθ. 218/78 του Συμβουλίου της 19ης Δεκεμβρίου 1977 περί οργανώσεως μιας έρευνας περί της διαρθρώσεως των γεωργικών εκμεταλλεύσεων 1979/80 (4), και ιδίως το άρθρο 7,
τον κανονισμό (ΕΟΚ) αριθ. 449/82 του Συμβουλίου της 15ης Φεβρουαρίου 1982 περί οργανώσεως έρευνας για τη διάρθρωση των γεωργικών εκμεταλλεύσεων για το 1983 (5), και ιδίως το άρθρο 6 παράγραφος 1 στοιχεία α) και β),
Εκτιμώντας:
ότι η οδηγία 78/463/ΕΟΚ της Επιτροπής (6), ορίζει, στο άρθρο 1, τα δύο στοιχεία επί των οποίων βασίζεται η κοινοτική τυπολογία, δηλαδή τον τεχνικοοικονομικό προσανατολισμό και το οικονομικό μέγεθος των εκμεταλλεύσεων- ότι τα δύο αυτά στοιχεία καθορίζονται με βάση το τυπικό ακαθάριστο κέρδος (ΤΑΚ)-
ότι το τυπικό ακαθάριστο κέρδος, όπως ορίζεται στο άρθρο 1 στοιχείο δ) της προαναφερόμενης απόφασης, είναι κριτήριο οικονομικού χαρακτήρα που εκφράζεται σε νομισματικούς όρους- ότι ένα τέτοιο κριτήριο υφίσταται, κατ' ανάγκη, μεταβολές με την πάροδο του χρόνου-
ότι τα τυπικά ακαθάριστα κέρδη που ορίζονται στο παράρτημα I της προαναφερόμενης απόφασης βασίζονται στη μέση αξία των περιόδων 1972 - 1974 ή 1972/73 - 1974/75- ότι, συνεπώς, είναι αναγκαίο να προσαρμοστούν στα σημερινά δεδομένα οι αξίες αυτές, από το 1980, προκειμένου να ληφθεί υπόψη η οικονομική εξέλιξη, για να διατηρήσει η τυπολογία όλη της τη σημασία για τις εφαρμογές που προβλέπονται στο άρθρο 3 αυτής της απόφασης-
ότι ενδείκνυται να πραγματοποιηθεί αυτό με βάση τα μέσα ακαθάριστα κέρδη που παρατηρήθηκαν κατά τη διάρκεια μιας περιόδου περισσότερων ετών γύρω στο 1980-
ότι πρέπει να προσαρμοστεί ο κατάλογος των οικονομικών δραστηριοτήτων για τις οποίες τα τυπικά ακαθάριστα κέρδη καθορίζονται στις στήλες που χρησιμοποιούνται στις έρευνες για τη διάρθρωση των γεωργικών εκμεταλλεύσεων του 1979/80 και του 1983, σύμφωνα με τους κανονισμούς (ΕΟΚ) αριθ. 218/78 και (ΕΟΚ) αριθ. 449/82-
ότι η Ιταλία δεν μπόρεσε να συμμετάσχει, μέσα στην προθεσμία που είχε προβλεφθεί, στην έρευνα για τη διάρθρωση των γεωργικών εκμεταλλεύσεων 1979/80, που οργανώθηκε με βάση τον κανονισμό (ΕΟΚ) αριθ. 218/78 και ότι εφεξής δεν είναι απαραίτητο να είναι διαθέσιμα τα ΤΑΚ αυτού του κράτους μέλους για τη διενέργεια της έρευνας αυτής- ότι, εντούτοις, η Ιταλία διενεργεί γενική έρευνα σύμφωνα με το άρθρο 2 παράγραφος 2 του κανονισμού (ΕΟΚ) αριθ. 449/82- ότι, ως εκ τούτου, η παρούσα οδηγία πρέπει να συμπληρωθεί το ταχύτερο δυνατό με τα ΤΑΚ για την Ιταλία-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κοινοτικής επιτροπής του δικτύου γεωργικής λογιστικής πληροφορήσεως της ΕΟΚ, καθώς και με τη γνώμη της μόνιμης επιτροπής γεωργικής στατιστικής και έχουν αποτελέσει αντικείμενο διαβουλεύσεων με τη μόνιμη επιτροπή γεωργικών διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα της απόφασης 78/463/ΕΟΚ τροποποιούνται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 29 Φεβρουαρίου 1984.

Labels: 2
19
6